paragraph_text: Take This to Your Grave prvi je studijski album američkog rock sastava Fall Out Boy. Album je objavljen 6. svibnja 2003. a to je prvi album sastava preko izdavačke kuće Fueled by Ramen. Ime albuma je zapravo stih iz pjesme "The Patron Saint of Liars and Fakes" koji glasi "Take this to your grave, and I'll take it to mine". Producent albuma je Sean O'Keefe, dok su pjesme napisali vodeći pjevač i gitarist Patrick Stump te basist Pete Wentz. Take This to Your Grave je prvi CD sastava u kojem sudjeluje trenutni bubnjar sastava Andy Hurley. Album je financiran od strane Island Recordsa, ali ga je radio Fueled by Ramen.